**Flori cardinale**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oare,

Unde e nordul

Cu steaua-i blondină,

Oare,

Unde e sudul

Surâs de regină,

Sau

Unde-o fi estul

Să-i sorb răsărituri,

Sau

Unde-o fi vestul

Să-i cânt infinituri?

Şi unde ajung

Luând azimuturi,

Şi cum să disjung

Petala de fluturi

Şi fără de flori

De flori cardinale

Mai pun eu culori

În visuri stelare?

Iar tu unde eşti

În ce colţ de lună

Pe cine priveşti

În marea cu spumă

Când singur dezmierd

O noapte pustie

Când zbor şi mă pierd

Prin valul în vrie.

Coboară pe-o stea

Pe-o stea căzătoare,

Fii fulgul de nea

Sau mugur de floare,

Pe care să-l prind

Ca pe-un dar îngeresc,

Grădini să aprind

Cu sărut fecioresc.

Aici printre stânci

Şi scoici disperate,

Te-aştept cu porunci

Furate din noapte

Umil servitor

Clamând osanale.

Flămând iubitor

De flori cardinale.

05.06.2018